
РЕПУБЛИКА БЪЛГАРИЯ
	Министерство на околната среда и водите			Регионална инспекция по околната среда и водите - Пловдив

    

УТВЪРЖДАВАМ:



ДОКЛАД 
за извършена комплексна проверка 


На основание: План за контролната дейност за 2026г. на РИОСВ – Пловдив, утвърден от Министъра на околната среда и водите и Заповед № РД-348/01.10.2026г. на Директора на РИОСВ - Пловдив

Дата на извършване на проверката: 14.10.2026г.
Обект: „Канализационна система гр. Карлово с ГПСОВ“, Площадка № 3 с дейност по третиране на утайки от ПСОВ,  
с местонахождение: в УПИ 1, върху имот с номер 000722, местност ”Мранчево”, землище на с. Дъбене, на територията на ПСОВ-Карлово, 
собственост (стопанисвана) от „Водоснабдяване и Канализация“ ЕООД със седалище и адрес на управление област Пловдив, община Пловдив, гр. Пловдив, бул. „Шести септември“ № 250. 

I. Цел на проверката:
   	Основна цел на проверката е установяване нивото и степента на съответствие на дейността в обекта с изискванията на екологичното законодателство по компоненти и фактори: „Отпадъци“ и „Води“

II. Проверени инсталации:
     	На територията на обекта са  проверени:
	      - ГПСОВ на гр. Карлово	
- Груби решетки;
- Биобасейни;
- Комбинирано съоръжение;
- Центрофуга за уплътняване на утайката;
- Площадка за компостиране и вермикомпостиране




III. Констатации от проверката по компоненти и фактори на околната среда: 

В обект „Канализационна система гр. Карлово с ГПСОВ“, Площадка № 3 с дейност по третиране на утайки от ПСОВ, с местонахождение: в УПИ 1, върху имот с номер 000722, местност ”Мранчево”, землище на с. Дъбене, на територията на ПСОВ-Карлово,  се извършва комплексна проверка.

	
1. По фактор „Отпадъци“ 

Дружеството притежава разрешение за дейности по третиране на отпадъци, издадено с Решение № 09 – ДО – 1087 - 06 от 23.05.2025 г. на Директора на РИОСВ-Пловдив, за извършване на дейности по третиране с код R3, R12 и R13, на отпадъци с код 19 08 05 и 20 02 01 на площадка №3, както и Регистрационен документ за събиране и транспортиране на отпадъци № 09 – РД  –  439  –  03 от 11.11.2021г.
За генерираните от дейността отпадъци е извършена класификация и дружеството притежава утвърдени от Директора на РИОСВ-Пловдив работни листове за класификация на отпадъци съгласно изискванията на Наредба № 2/2014г. Отчетността за дейности с отпадъци се води съгласно изискванията на Наредба № 1/2014г. в НИСО. Годишният отчет за 2025 г. по съответните за дейността приложения е подаден чрез НИСО в законоустановения срок. 
За предаване на образуваните отпадъци от решетки и сита при пречистване на отпадъчните води се представи сключен договор от 21.11.2025г. с Община Карлово. При извършения обход на площадката се установи, че са обособени места и съдове с обозначителни табели за временно съхранение на образуваните от дейността отпадъци до предаването им на лица притежаващи документ по чл. 35 от ЗУО. 
В момента на проверката се установи, че съоръженията са в нормален работен режим. Площадката за третиране на отпадъци (утайки от пречистване на отпадъчни води) чрез компостиране и вермикомпостиране е изградена съгласно изискванията на нормативната уредба и е с непропускливо покритие от бетон. След вермикомпостирането, получения компост се използва за собствени нужди.


2.  По компонент „Води“:

Проверката на обекта е на основание План за контролната дейност за 2026 г. на РИОСВ – Пловдив, Заповед № РД-348/ 01.10.2026 г. на Директора на РИОСВ – Пловдив за извършване на комплексна проверка на обекта,  на основание Заповед № РД-821/2012г. и Заповед № РД-922/19.12.2025г. на Министъра на околната среда и водите.
Основната дейност на ГПСОВ Карлово е пречистване на отпадъчни води от канализационната мрежа на град Карлово. Станцията работи на непрекъснат режим – 24 часа в денонощие, 365 дни в годината. 
При проверката се констатира, че всички съоръжения по пътя на пречистване на водата са в техническа и експлоатационна изправност и са в режим на работа. За обекта има издадено Разрешително за ползване на воден обект за заустване на отпадъчни води в повърхностен воден обект с № 33140217/28.12.2016 год. В законоустановеният срок е подадено заявление за продължаване срока на действие в БД-ИБР Пловдив и в момента тече процедура по продължаване на срока на действие на разрешителното за заустване. Титуляр на разрешителното за заустване е Община Карлово. „В и К‘ ЕООД, гр. Пловдив експлоатира станцията на основание на договор.
Констатирано е, че за пречистване в станцията през последните денонощия са постъпили около 7 300-7 700 м3 отпадъчна вода. В момента на проверката, всички води на вход станция се въвеждат на вход ПСОВ.
Количеството на заустената вода се измерва и отчита. Води се експлоатационен дневник за възникнали аварийни ситуации по съоръженията. Контролира се качеството на пречистената отпадъчна вода от химична лаборатория на обекта. Във връзка с изпълнение на условията в РЗ, ВиК – дружеството изпълнява заложения собствен мониторинг. Представя протоколи от проведен ежемесечен мониторинг, като изпитването е изпълнено от ЛИК при „В и К“ ЕООД Пловдив. Пунктът за мониторинг е  обозначен, осигурен е достъп. Към момента на проверката станцията се експлоатира от. 
	В присъствие на представител на оператора „В и К‘ ЕООД Пловдив са взети две проби пречистена отпадъчна вода от пункта за мониторинг, посочен в разрешителното, от които ще бъде сформирана една съставна проба в лабораторни условия.


IV. Предписания, срокове за изпълнение, отговорници: Не са дадени 

       
V. Съответствие, последващ контрол: При извършената проверка не са установени нарушения на екологичното законодателство по проверяваните компоненти и фактори.

ИВАЙЛО ЙОТКОВ

Директор на РИОСВ - Пловдив

